Naziv obveznika: **Visoki trgovački sud Republike Hrvatske**

Ulica i kućni broj: **Savska cesta 62**

Pošta i mjesto: **10000 Zagreb**

OIB: **97349366519**

Matični broj: **03271064**

RKP: **03582**

Razdjel: **109**

Glava: **10925**

***OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA PRVO POLUGODIŠTE 2023. GODINE***

**UVOD**

Sadržaj, obveza izrade, rokovi sastavljanja, donošenja i podnošenja izvještaja nadležnim tijelima kao i obveza objave Izvještaja o izvršenju financijskog plana propisani su odredbama Zakona o proračunu („Narodne novine“ br. 144/21.) te Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ br. 85/23).

Izvještaj o izvršenju financijskog plana za prvo polugodište 2023. godine sadrži:

1. OPĆI DIO
2. Sažetak Računa prihoda i rashoda i računa financiranja
3. Račun prihoda i rashoda (prema ekonomskoj klasifikaciji, izvorima financiranja i funkcijskoj klasifikaciji)
4. POSEBNI DIO (po organizacijskoj i programskoj klasifikaciji)
5. OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA

U odnosu na prethodnu godinu došlo je do smanjenja broja zaposlenika. Na dan 30.06.2022. godine bilo je zaposleno ukupno 88 djelatnika. Na dan 30.6.2023. zaposleno je 83 djelatnika.

Po organizacijskoj klasifikaciji Visoki trgovački sud RH je glava 10925unutar Razdjela 109Ministarstvo pravosuđa i uprave. Prema programskoj klasifikaciji sadrži program 2803 Vođenje sudskih postupaka. Unutar navedenog programa je aktivnost A632000 Vođenje sudskih postupaka iz nadležnosti Visokog trgovačkog suda RH.

Visoki trgovački sud RH financira se iz izvora financiranja: 11 Opći prihodi i primici, 31 Vlastiti prihodi i 52 Ostale pomoći.

**I. OPĆI DIO**

**A)** **RAČUN PRIHODA I RASHODA** (prihodi i rashodi prema ekonomskoj klasifikaciji)

Financijskim planom za 2023. godinu planirani su ukupni prihodi poslovanja u visini od 3.211.059 eura, dok su isti ostvareni u razdoblju od 1.1.-30.06.2023. u iznosu od 1.454.163,62 eura, odnosno 45,29% godišnjeg plana. Za 2023. godinu planirani su rashodi u iznosu od 3.211.059 eura. U razdoblju od 1.1.-30.06.2023. ostvareni su rashodi u iznosu od 1.454.163,92 eura, odnosno 45,29% godišnjeg plana.

**Skupina 63- Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna sastoje se od tekućih prijenosa između proračunskih korisnika istog proračuna u iznosu od 30.775,10 eura (Indeks: 97%). Ministarstvo pravosuđa i uprave financiralo je troškove selidbe Suda na novu lokaciju. U 2022. godini nije bilo prihoda.

**Skupina 66 –Prihodi od prodaje proizvoda i robe te pruženih usluga**

Vlastiti prihodi se ostvaruju naplatom usluga fotokopiranja spisa i prodajom literature. U 2023. godini nije bilo financiranja rashoda iz te vrste prihoda.

**Skupina 67 – Prihodi iz nadležnog proračuna**

Prihodi ostvareni od nadležnog proračuna za financiranje rashoda poslovanja ostvareni su u iznosu od 1.423.388,82 eura što predstavlja neznatno smanjenje u odnosu na prošlu godinu (Indeks: 98,04%) i 44,82 % godišnjeg plana za 2023. Smanjenje prihoda u odnosu na godišnji plan je rezultat manjih rashoda za zaposlene zbog manjeg broja zaposlenika te manjih rashoda za energiju i uredski materijal.

**Skupina 31-Rashodi za zaposlene**

Rashodi za zaposlene su ostvareni u iznosu 1.346.431,15 eura što je 47,41% godišnjeg plana. Nešto manji rashodi u odnosu na planirane su zbog smanjenja broja djelatnika i sporijeg popunjavanja upražnjenih radnih mjesta.

**Skupina 32- Materijalni rashodi**

Materijalni rashodi su ostvareni u iznosu 102.880,31 eura, što je povećanje u odnosu na isto razdoblje prošle godine (Indeks: 120,38%) ali predstavlja 28,76% godišnjeg plana. Najznačajniji materijalni rashodi su rashodi za usluge u iznosu od 54.406,76 eura što je 47,65% godišnjeg plana i 435,60% povećanje u odnosu na prošlu godinu. Do povećanja je došlo zbog rashoda za troškove selidbe Suda na novu lokaciju. Rashodi za materijal i energiju su 26.223,90 eura ili 22,92% godišnjeg plana. Zbog nove lokacije Suda rashodi za energiju su manji od planiranog. Rashodi za materijal su manji od planiranog zbog manjeg broja zaposlenika i nove lokacije Suda. Veći broj službenih putovanja očekuje se u drugoj polovici 2023..

**Skupina 34-Financijski rashodi**

Najznačajniji rashodi su kamate za financijski leasing u iznosu od 728,53 eura i ostali financijski rashodi u iznosu od 240,00 eura. Ostali financijski rashodi su manji od planiranog, iznose 21,28% godišnjeg plana, jer su uvođenjem eura ostvareni manji rashodi na bankarske usluge.

**Skupina 42 – Rashodi za nabavu proizvedene dugotrajne imovine**

Rashodi su veći u odnosu na isto razdoblje prethodne godine jer je uz postojeće vozilo na leasing nabavljeno još jedno službeno vozilo na financijski leasing.

**B) RAČUN PRIHODA I RASHODA** (prihodi i rashodi prema izvorima financiranja)

Izvor financiranja 11 opći prihodi i primici - Izvršenje je niže u odnosu na planirano (44,82% godišnjeg plana) zbog manjeg broja zaposlenika u odnosu na plan, nižih rashoda za energiju i materijal, manjeg broja planiranih službenih putovanja.

Izvor financiranja 31 vlastiti prihodi - Nije bilo rashoda u prvoj polovici 2023. koji su financirani iz vlastitih prihoda.

Izvor financiranja 52 ostale pomoći - Financirani su troškovi selidbe Suda na novu lokaciju u iznosu 30.775,10 eura.

**C) RAČUN PRIHODA I RASHODA** (rashodi prema funkcijskoj klasifikaciji)

Prema funkcijskoj klasifikaciji svi ostvareni rashodi su razvrstani u skupinu 033 Sudovi, u iznosu od 1.454.163,92 eura. Ostvareni rashodi čine 45,29% godišnjeg plana.

Mjesto i datum: Zagreb, 9. kolovoza 2023.

Zakonski predstavnik:

Ivica Omazić, predsjednik